rejauldu/bengali-wikipedia huggingface dataset:
সাধনপুর বাংলাদেশের চট্টগ্রাম জেলার  বাঁশখালী উপজেলার অন্তর্গত একটি ইউনিয়ন।   আয়তন  সাধনপুর ইউনিয়নের আয়তন ৭,০৯১ একর (২৮.৭০ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী সাধনপুর ইউনিয়নের মোট জনসংখ্যা ২৩,৯৩৭ জন। এর মধ্যে পুরুষ ১১,৬৯৬ জন এবং মহিলা ১২,২৪১ জন। মোট পরিবার ৪,৭৮১টি।   অবস্থান ও সীমানা  বাঁশখালী উপজেলার উত্তরাংশে সাধনপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে পুকুরিয়া ইউনিয়ন ও সাঙ্গু নদী; পশ্চিমে খানখানাবাদ ইউনিয়ন; দক্ষিণে বাহারছড়া ইউনিয়ন, কালীপুর ইউনিয়ন ও সাতকানিয়া উপজেলার এওচিয়া ইউনিয়ন এবং পূর্বে সাতকানিয়া উপজেলার কাঞ্চনা ইউনিয়ন অবস্থিত।   প্রশাসনিক কাঠামো  সাধনপুর ইউনিয়ন বাঁশখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:  বেলগাঁও  লটহল  খোর্দ্দ মোজাফফরাবাদ  রাতা  ভোলমারা  বাণীগ্রাম  লটমনি  সাধনপুর  জঙ্গল সাধনপুর   শিক্ষা ব্যবস্থা  ২০১১ সালের আদমশুমারি অনুযায়ী সাধনপুর ইউনিয়নের সাক্ষরতার হার ৪৮.১%। এ ইউনিয়নে ৩টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  বাণীগ্রাম সাধনপুর উচ্চ বিদ্যালয়  সাধনপুর পল্লী উন্নয়ন উচ্চ বিদ্যালয়  সাধনপুর বালিকা উচ্চ বিদ্যালয়  প্রাথমিক বিদ্যালয়  উত্তর সাধনপুর সরকারি প্রাথমিক বিদ্যালয়  দক্ষিণ সাধনপুর সরকারি প্রাথমিক বিদ্যালয়  পশ্চিম বেলগাঁও সরকারি প্রাথমিক বিদ্যালয়  পশ্চিম সাধনপুর রাজ্জাকিয়া সরকারি প্রাথমিক বিদ্যালয়  পশ্চিম সাধনপুর সরকারি প্রাথমিক বিদ্যালয়  পূর্ব বেলগাঁও সরকারি প্রাথমিক বিদ্যালয়  পূর্ব সাধনপুর সরকারি প্রাথমিক বিদ্যালয়  বাণীগ্রাম সরকারি প্রাথমিক বিদ্যালয়  রাতা খোর্দ্দ সরকারি প্রাথমিক বিদ্যালয়   যোগাযোগ ব্যবস্থা  সাধনপুর ইউনিয়নে যোগাযোগের প্রধান সড়ক চট্টগ্রাম-বাঁশখালী সড়ক। সব ধরনের যানবাহনে যোগাযোগ করা যায়।   খাল ও নদী  সাধনপুর ইউনিয়নের উত্তর-পশ্চিম পাশ দিয়ে বয়ে চলেছে সাঙ্গু নদী। এছাড়া পশ্চিম সীমান্ত দিয়ে বয়ে চলেছে জলকদর খাল।   উল্লেখযোগ্য ব্যক্তি   আসহাব উদ্দীন আহমদ –– লেখক,  সম্পাদক ও রাজনীতিবিদ।  রামজীবন বিদ্যাভূষণ –– বাংলা সাহিত্যের মঙ্গল কাব্যের কবি।   জনপ্রতিনিধি   বর্তমান চেয়ারম্যান:  কে. এম. সালহউদ্দিন কামাল চৌধুরী   আরও দেখুন   বাঁশখালী উপজেলা  বাঁশখালী থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:বাঁশখালী উপজেলার ইউনিয়ন
Purpose This template is for explicitly indicating that the content inside it represents example output from a computer program or other machine source (automated attendant/interactive voice response call system, exit code of an application, standard output, LCD display, etc.)  It uses the [X]HTML element  (sample output) which exists for this purpose, and applies some styling to it, namely a faint greying out of the text color to visually difference it from source code and input. It retains the default monospaced (non-proportional) font style of the  element.  Because it uses  instead of simply applying visual style effects, it is semantic markup that conveys meaning, and it can be further acted upon by the user agent (e.g. with custom local style sheets).  This tag is the exact opposite of , which is for example input.   Usage  The template takes one mandatory parameter, the content to be marked up.  If this content contains "=" (an equals sign), the parameter  be explicitly named , or the template will fail. (This is a limitation of the MediaWiki software, not the template.) It is always safer to use  syntax. It may be used as a container for ,  or  when the example output contains or consists entirely of a variable. It may also be used with (but not inside) , or with  (it generally should not be used inside the latter, as output is not a part of source code, but something that results from it; however, this style can be used to illustrate computer display of mixed type, as illustrated below).  For cases where it is useful to display the color of the output, there is an optional parameter  that takes an HTML color name or #nnnnnn color code (in which case the # is mandatory). For accessibility reasons, color should never be the only distinguishing factor, as  and  may be indistinguisahble to color-blind readers.   There may also be cases where some other aspect of the output may need to be reproduced; the  parameter accepts any complete CSS statement(s), terminating with a semicolon, e.g. .  Examples:  : "The error message  has been cited as notoriously user-unfriendly."   with : "At the  prompt, the user must enter ."  , to indicate output color: On failure, the  light activates.  , for more customization: On failure, the  light activates.  Some of these examples may look slightly different outside this documentation, because the default background color varies by page type (articles are stark white, template documentation pale green, most other pages very pale grey). In-article example:   : "The error message  has been cited as notoriously user-unfriendly."   with : "At the  prompt, the user must enter ."  , to indicate output color: On failure, the  light activates.  , for more customization: On failure, the  light activates.   See also
অড়হর  এক প্রকার ডাল বীজ। কথ্য ভাষায় এ উদ্ভিদটি অরল নামে পরিচিত। এর ইংরেজি নাম pigeon pea। বৈজ্ঞানিক নাম Cajanus cajan। পরিবার leguminosae।   পরিচিতি  অড়হর হার্ব জাতীয় বর্ষজীবি গাছ। পাতা কিছুটা লম্বা ও মাথা চোখা আকারের হয়। ফুল হলদে, এর বীজ ছোটো গোলাকার। ফল আকারে ছোটো কড়াইন শুটির মতো, কিন্তু একটু চ্যাপ্টা হয়। এটি যেকোন জমিতে জন্মায়।   চাষাবাদ  থাম্ব|অড়হর গাছ এবং এর ফল সারা বিশ্বে আনুমানিক ৪৪.৯ লক্ষ টন অড়হর ডাল উৎপাদন হয়। এই উৎপাদনের প্রায় ৬৩% ভারতে উৎপন্ন হয়। বাংলাদেশে বেশির ভাগ অড়হরের চাষ করা হয় কুষ্টিয়া, রংপুর, দিনাজপুর ও যশোর জেলায়। এর বীজ ফেব্রুয়ারি-মার্চের দিকে পাকে। বীজ লাগাতে হয় এপ্রিল-মে মাসে অর্থাৎ বর্ষার আগে।  বিস্তার  অড়হর ডালের আদি নিবাস বোম্বাই, মাদ্রাজ, যুক্তপ্রদেশ, মায়ানমার, মধ্যভারত, বাংলায় ও আসামে চাষ হয়। বাংলাদেশে উত্তরবঙ্গে চাষ হয়।   গুণাগুণ    জন্ডিস রোগের ঔষধ হিসাবে এর পাতার রস ২/৩ চামচ একটু লবণ দিয়ে হালকা গরম করে খেতে হবে।  এর পাতা খেলে অরুচি দূর হয়।  জিহ্বার ক্ষত দূর করার জন্য এর পাতা বেশ উপকারী।  এর বীজ বেশ উপাদেয় খাবার।এ বি এম জাওয়ায়ের হোসেন লেখক; গ্রন্থনা প্রকাশনী; ঔষুধি গাছগাছাড়া; পৃষ্ঠা- ২১,    তথ্যসূত্র    বহিঃসংযোগ      Decoding of the Pigeonpea (Arhar) Genome by Indian Scientists, Indian Council of Agricultural Research    ICRISAT-led global team cracks pigeonpea genome , Indian Council of Agricultural Research  Pigeonpea a wonder crop for women farmers in Rajasthan, India , Indian Council of Agricultural Research  বিষয়শ্রেণী:ভারতের উদ্ভিদ বিষয়শ্রেণী:ডাল বিষয়শ্রেণী:ঔষধি উদ্ভিদ বিষয়শ্রেণী:ক্রান্তীয় কৃষি বিষয়শ্রেণী:ভোজ্য কলাই বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:ভারতে উদ্ভূত ফসল
লাইভ জার্নাল (    ), লিভজার্নাল হিসাবে স্টাইলাইজড, একটি রাশিয়ান-মালিকানাধীন সামাজিক নেটওয়ার্কিং পরিষেবা যেখানে ব্যবহারকারীরা একটি ব্লগ, জার্নাল বা ডায়েরি রাখতে পারেন। আমেরিকান প্রোগ্রামার ব্র্যাড ফিটজপ্যাট্রিক ১৫ এপ্রিল, ১৯৯৯-এ লাইভজার্নাল শুরু করেছিলেন, তার উচ্চ বিদ্যালয়ের বন্ধুদের তার কার্যকলাপ সম্পর্কে আপডেট রাখার উপায় হিসাবে। ২০০৫ সালের জানুয়ারিতে, আমেরিকান ব্লগিং সফ্টওয়্যার কোম্পানি সিক্স অ্যাপার্ট ফিটজপ্যাট্রিকের কাছ থেকে ডাঙ্গা ইন্টারঅ্যাকটিভ, লাইভজার্নাল পরিচালনাকারী কোম্পানি কিনেছিল।  সিক্স অ্যাপার্ট ২০০৭ সালে রাশিয়ান মিডিয়া কোম্পানি এসইউপি মিডিয়ার কাছে লাইভজার্নাল বিক্রি করে; পরিষেবাটি মার্কিন যুক্তরাষ্ট্রের বাইরে ক্যালিফোর্নিয়া-ভিত্তিক একটি সহায়ক সংস্থা, লাইভ জার্মাল ইনক. এর মাধ্যমে কাজ চালিয়ে যেতে থাকে, কিন্তু ২০০৯ সালে রাশিয়ান অফিসে কিছু কার্যক্রম সরানো শুরু করে। ডিসেম্বর ২০১৬ -এ, পরিষেবাটি তার সার্ভারগুলিকে রাশিয়ায় স্থানান্তরিত করে, এবং এপ্রিল ২০১৭-এ, লাইভজার্নাল রাশিয়ান আইন মেনে চলার জন্য তার পরিষেবার শর্তাবলী পরিবর্তন করে৷ অন্যান্য সোশ্যাল নেটওয়ার্কের মতো, রাজনৈতিক পন্ডিতদের মতো বিভিন্ন জনসাধারণের ব্যক্তিরা এই পরিষেবাটি ব্যবহার করেন, যারা এটিকে রাজনৈতিক মন্তব্যের জন্য ব্যবহার করেন, বিশেষ করে রাশিয়ায়, যেখানে এটি অনলাইন সংবাদপত্র গেজেটা এর সাথে অংশীদারিত্ব করে। তথ্যসূত্র  বিষয়শ্রেণী:১৯৯৯-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:ব্লগ হোস্টিং পরিষেবা বিষয়শ্রেণী:ব্লগিং সফটওয়্যার বিষয়শ্রেণী:১৯৯৯-এ প্রতিষ্ঠিত ইন্টারনেট সম্পত্তি বিষয়শ্রেণী:প্রাক্তন উন্মুক্ত উৎস বা মুক্ত সফটওয়্যার বিষয়শ্রেণী:রুশ সামাজিক যোগাযোগের ওয়েবসাইট
ডান|80px|বেল্জ মহা সিনাগগের একটি ছবি  ... বেল্জ মহা উপাসনালয় (চিত্রে) পৃথিবীর বৃহত্তম সিনাগগ?  ... ১৮০৪ খ্রিস্টাব্দে নির্মিত বশরী শাহ মসজিদ কলকাতা শহরের প্রাচীনতম মসজিদ?  ... ইহুদি ধর্ম অনুসৃত সৃষ্টাব্দ পঞ্জিকা যুগ আদিপুস্তক ভিত্তিক বিশ্ব সৃষ্টির তারিখের উপর ভিত্তি করে প্রস্তুতকৃত?  ... ব্রিটিশ অনুশাসকরা "সরকারের সম্মান বৃদ্ধি করা"র জন্য ১৯১৮ সালে জেরুসালেমের প্রধান মুফতি'র পদ সৃষ্টি করেছিল?  ... পচা আবর্জনা, মাংস বা দুর্গন্ধময় পায়ের গন্ধের সাথে তুলনা করা চৌ তৌফুর গন্ধ যত বেশি হবে, তার স্বাদ ও তত বেশি?  ... বাংলাদেশ ফিল্ড হাসপাতাল ছিল স্বাধীনতা যুদ্ধ চলাকালীন বাংলাদেশ সরকারের সরাসরি ব্যবস্থাপনায় পরিচালিত একমাত্র স্বাস্থ্য সেবাদানকারী প্রতিষ্ঠান?
রূপা রেবতী, যিনি রূপা কে আর নামেও পরিচিত, তিনি কেরালা নিবাসী একজন ভারতীয় সঙ্গীতশিল্পী, বেহালাবাদক এবং  প্লেব্যাক গায়িকা। তিনি ২০০৮ সালে মালায়ালাম সিনেমা মাদাম্পি -তে প্রথম নেপথ্য শিল্পী হিসাবে গান গেয়ে একজন গায়িকা হিসেবে তার কর্মজীবন শুরু করেন। তিনি মুলত তামিল এবং কন্নড় চলচ্চিত্রের জন্য গান গেয়েছেন। তিনি অমৃতা টিভির সঙ্গীত প্রতিভা অন্বেষণকারী টেলিভিশন রিয়েলিটি শো সুপার স্টার গ্লোবাল-এর বিজয়ী ছিলেন।    কর্মজীবন  রেবতী ২০০৮ সালে সঙ্গীত পরিচালক এম. জয়চন্দ্রনের অধীনে বি. উন্নীকৃষ্ণনের মালয়ালম চলচ্চিত্র মাদাম্পি -এর জন্য এন্টে শারিকে গানটি গেয়েছিলেন। এই গানের মাধ্যমে তিনি চলচ্চিত্রের নেপথ্য গায়িকা হিসেবে সংগীত জগতে আত্মপ্রকাশ করেন।   ২০১১ সালে, তিনি মালায়ালাম চলচ্চিত্র উরুমি -তে বেহালা বাজিয়েছিলেন। এই চলচ্চিত্রের মাধ্যমে একজন বেহালাবাদক হিসেবে তার আত্মপ্রকাশ হয়।[ তথ্যসূত্র প্রয়োজন ] চলচ্চিত্রের সুরকার ছিলেন দীপক দেব।   প্রতিভা অন্বেষন অনুষ্ঠান    ২০০৭ – অমৃতা টিভি সুপার স্টার গ্লোবাল বিজয়ী    গান    মালায়ালাম  বছর গান চলচ্চিত্র সঙ্গীত সহ-গায়ক গানের কথা ২০১৭ ওলাঙ্গাল মুডাম মিথুন রাশি শান রহমান অনু এলিজাবেথ জোস ২০১৫ ওটাথোভাল রাজাম্মা অ্যাট ইয়াহু বিজিবল গণেশ সুন্দরম অজিত কুমার ২০১৫ আক্কারে ইক্কারে থিলোথামা দীপক দেব সন্নিধানন্দন এনগান্ডিয়ুর চন্দ্রশেখরন ২০১২ ওমানিচুম্মা কাসানোভা গোপী সুন্দর কার্তিক, ভিনীত শ্রীনিবাসন, নাজিম আরশাদ, কল্যাণী নায়ার, গোপী সুন্দর গিরিশ পুথেনচেরি ২০০৮ এন্টে শারিকে মাদাম্পি এম. জয়চন্দ্রন সুদীপ কুমার গিরিশ পুথেনচেরি   তামিল  বছর গান চলচ্চিত্র সঙ্গীত সহ-গায়ক ২০১২ ধর্মম বজহ চন্দ্রমৌলি মারাগাথা মণি সুরজ সন্তোষ, নিত্য এ-বন্ধু বি-মেল মোধি চন্দ্রমৌলি মারাগাথা মণি শচীন ২০১১ কধল রাগম কাট্টু পুলি বিজয় ভার্মা প্রসন্ন থামারাই পুক্কেলি কাট্টু পুলি বিজয় ভার্মা আলাপ রাজু ২০০৯ মানাক্কুইল পয়নাঙ্গল থোদারুম ভি. থাশি অনুরাজ   অ্যালবাম  বছরগানঅ্যালবামসংগীতরেকর্ড লেবেলসহ-গায়ক(গায়িকা)২০১৭মীরে পাড়ু নীমীরে পাড়ু নীবিজিবলবোধি সাইলেন্ট স্কেপ২০১৪কমাক্ষী সুপ্রভাতমকাঞ্চি কমাক্ষীঅভিরামি অডিওসসৈন্ধবীকমাক্ষী কবচমকাঞ্চি কমাক্ষীঅভিরামি অডিওসসৈন্ধবীকমাক্ষী মহিমাইকাঞ্চি কমাক্ষীঅভিরামি অডিওসসৈন্ধবীতাত্তুম আলাইমিডুকল্পতারুকুলদীপ এম. পাইচিত মিউজিক্যালসকৃষ্ণম – কাওয়ালি উইথ নরেশ আইয়ারএক্সপিরিয়েন্স দ্য ফিল অফ ইন্ডিয়াক্লেউরেন২০১১পারিনু মিটিমুন্নাম মারিয়ান কারমেলফ্র. শাজি থুম্পেচিরায়িলঅভিরামি অডিওসকাত্তিন্ডে কাইকালিলআত্মারাগমএম. জি. রাধাকৃষ্ণনসত্যম অডিওস২০১০শ্রী ললিতা সহস্রনামমকুলদীপ এম. পাইধ্বনি অডিওস২০০৯দেবগায়কানহৃদয়মুরালিকাবিদ্যাধরন মাস্টারএমএসআই অডিওসকবিতায়েঝুথানহৃদয়মুরালিকাবিদ্যাধরন মাস্টারএমএসআই অডিওসপ্রেমশিল্পী (ভায়োলিন)হৃদয়মুরালিকাবিদ্যাধরন মাস্টারএমএসআই অডিওসমধুরম নিন চিরিসন্দ্রমধুরমবিদ্যাধরন মাস্টারঅবনাঙ্গাট্টিল কালারিএন্তে পিথাভেদ্য প্রিস্টফ্র. শাজি থুম্পেচিরায়িলসেলিব্রান্টস ইন্ডিয়া২০০৮রামাননরামাননএডাপল্লি অজিত কুমার, শ্রীবালসন জে. মেননমনোরমা মিউজিকদৈবস্নেহমইয়াহোভেজোসেকুট্টিজিয়ন ক্লাসিক্সনাথানেনিক্কেকুম ইয়াহোভেজোসেকুট্টিজিয়ন ক্লাসিক্স   তথ্যসূত্র   বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:কেরলের নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর বেহালাবাদক বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:কন্নড় নেপথ্য সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:ভারতীয় বেহালাবাদক বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
এহসানুল হক বাবু হলেন একজন বাংলাদেশী চলচ্চিত্র প্রযোজক। তিনি আন্তর্জাতিকভাবে প্রশংসিত চলচ্চিত্র রেহানা মরিয়ম নূর (২০২১) প্রযোজনার জন্য খ্যাতি অর্জন করেন, যা আঁ সেরতাঁ র‍্যগার বিভাগের অধীনে কান চলচ্চিত্র উৎসবের জন্য আনুষ্ঠানিকভাবে নির্বাচিত প্রথম বাংলাদেশী চলচ্চিত্র হিসেবে স্বীকৃতি লাভ করে।   কর্মজীবন  এহসানুল হক বাবু বাংলাদেশী চলচ্চিত্র শিল্পের সাথে সক্রিয়ভাবে জড়িত। তিনি আবদুল্লাহ মোহাম্মদ সাদ পরিচালিত রেহানা মরিয়ম নূর প্রযোজনা করেছিলেন। ভারতীয় চলচ্চিত্র নির্মাতা অনুরাগ কাশ্যপ চলচ্চিত্রটিকে দক্ষিণ এশিয়ার সবচেয়ে শক্তিশালী চলচ্চিত্রগুলির মধ্যে একটি হিসাবে বর্ণনা করেছেন, যেখানে কেন্দ্রীয় চরিত্র এবং এর বিষয়বস্তুকে দৃঢ়ভাবে কেন্দ্রীভূত করা হয়েছে।  ২০২১ সালে কান চলচ্চিত্র উৎসবে ছবিটির ওয়ার্ল্ড প্রিমিয়ার হয়।  রেহানা মরিয়ম নূর (২০২১) ছাড়াও, তিনি লাইভ ফ্রম ঢাকা (২০১৬) এবং রিফিউজি (২০২২) সহ অন্যান্য বাংলাদেশী ছবিতে প্রযোজক হিসেবে কাজ করেছেন।  বিজ্ঞাপন শিল্পে, একজন প্রযোজক হিসেবে এহসানুল হক বাবু গ্রামীণফোন ও বসুন্ধরা গ্রুপের মতো বৃহৎ জাতীয় প্রতিষ্ঠানগুলির পাশাপাশি হুয়াওয়ে, স্যামসাং ও নেসলের মতো বিশিষ্ট বিশ্বব্যাপী ব্র্যান্ডগুলির জন্য ৫০০ টিরও বেশি বিজ্ঞাপনে কাজ করেছেন।   পুরস্কার ও স্বীকৃতি  বাংলাদেশী চলচ্চিত্রে তার কাজ ব্যাপকভাবে স্বীকৃত। "রেহানা মরিয়ম নূর" ছবিটি সমালোচকদের প্রশংসা অর্জন করে এবং বিশ্বব্যাপী মর্যাদাপূর্ণ চলচ্চিত্র উৎসবে প্রদর্শিত হয়। রেহানা মরিয়ম নূর ২০২৩ সালে সিনেমা জোভ ভ্যালেন্সিয়া আন্তর্জাতিক চলচ্চিত্র উৎসবে সেরা পূর্ণদৈর্ঘ্য চলচ্চিত্র এবং মন্ট্রিলের দক্ষিণ এশীয় চলচ্চিত্র উৎসবে সেরা পূর্ণদৈর্ঘ্য চলচ্চিত্র সহ বেশ কয়েকটি আন্তর্জাতিক পুরস্কার অর্জন করেছিল। এহসানুল হক বাবুর অন্যান্য চলচ্চিত্রগুলোও বিভিন্ন স্বীকৃতি অর্জন করেছে। তাঁর প্রথম পূর্ণদৈর্ঘ্য চলচ্চিত্র, লাইভ ফ্রম ঢাকা (২০১৬), সিঙ্গাপুর আন্তর্জাতিক চলচ্চিত্র উৎসবে সেরা পরিচালক ও সেরা অভিনেতার পুরস্কার লাভ করে। ছবিটি রটারড্যাম, লোকার্নো ও জিওনজু সহ বিশিষ্ট আন্তর্জাতিক উৎসবে প্রদর্শিত হয়েছিল। এছাড়াও তাঁর "লাইভ ফ্রম ঢাকা" ছবিটি ২০১৯ সালের মেরিল-প্রথম আলো পুরস্কারে সেরা চলচ্চিত্র হিসেবে নির্বাচিত হয়েছে।   চলচ্চিত্র তালিকা    রেহানা মরিয়ম নূর (২০২১) – প্রযোজক  লাইভ ফ্রম ঢাকা (২০১৬) – প্রযোজক  রিফিউজি (২০২২) – প্রযোজক   তথ্যসূত্র   বিষয়শ্রেণী:বাংলাদেশী ব্যক্তি বিষয়শ্রেণী:চলচ্চিত্র প্রযোজক
বাংলাদেশ সাবমেরিন ক্যাবল ল্যান্ডিং স্টেশন, পটুয়াখালী  বাংলাদেশ সাবমেরিন কেবল কোম্পানি লিমিটেড (বিএসসিসিএল) এর নিয়ন্ত্রণাধীন গণপ্রজাতন্ত্রী বাংলাদেশ সরকারের ডাক টেলিযোগাযোগ ও তথ্যপ্রযুক্তি মন্ত্রণালয়ের ডাক ও টেলিযোগাযোগ বিভাগের আওতাধীন একটি স্বায়ত্বশাসিত প্রতিষ্ঠান ও  বাংলাদেশের একটি মূল টেলিযোগাযোগ সেবা প্রদানকারী সংস্থা। এটি বাংলাদেশের একমাত্র আন্তর্জাতিক সাবমেরিন ক্যাবল অপারেটর এর দ্বিতীয় সাবমেরিন ক্যাবল ল্যান্ডিং স্টেশন।  ইতিহাস বাংলাদেশের দ্বিতীয় সাবমেরিন ক্যাবল ল্যান্ডিং স্টেশন, সাবমেরিন ক্যাবল কোম্পানি লিমিটেড (বিএসসিসিএল) রাষ্ট্রীয় মালিকানাধীন একটি পাবলিক লিমিটেড কোম্পানি বাংলাদেশ সরকারের ডাক ও টেলিযোগাযোগ মন্ত্রণালয়ের অধীনে আত্নপ্রকাশ করে। বাংলাদেশ সাবমেরিন কেবল কোম্পানী লিমিটেড সি-মি-উই ৪ এবং সি-মি-উই ৫ নামক দুটি আন্তর্জাতিক সাবমেরিন কেবল কনসোর্টিয়ামের সদস্য। যা বাংলাদেশে সাবমেরিন কেবলসের অধিক ক্ষমতা ও পর্যাপ্ততা নিশ্চিত করে। সি-মি-উই ৪ এবং সি-মি-উই ৫ কেবলদ্বয়ের মাধ্যমে বাংলাদেশের ইন্টারনেট এবং আন্তর্জাতিক ভয়েস ট্র্যাফিক চলছে। সি-মি-উই ৪ এর জন্য বিএসসিসিএল-এর কেবল ল্যান্ডিং স্টেশন রয়েছে কক্সবাজারে। সি-মি-উই ৫ এর জন্য বিএসসিসিএল-এর এই ল্যান্ডিং স্টেশনটি পটুয়াখালী জেলার কুয়াকাটায় স্থাপন করা হয়েছে। ১৯টি দেশের টেলিযোগাযোগ সংস্থার সম্মেলনে গঠিত সাউথ ইস্ট এশিয়া-মিডল ইস্ট-ওয়েস্টার্ন ইউরোপ (এসইএ-এমই-ডব্লিউই-৫) আন্তর্জাতিক কনসোর্টিয়ামের অধীনে জাপানের এনইসি ও ফ্রান্সের অ্যালকাটেল লুসেন্ট নামক দুটি কোম্পানি এই কেবলটি নির্মাণ করেছে। এর দৈর্ঘ্য ২০ হাজার কিলোমিটার। কুয়াকাটা সৈকত থেকে একটি শাখা কেবলের মাধ্যমে বাংলাদেশ মূল কেবলে যুক্ত হয়েছে। ২০১৩ সালে পটুয়াখালী জেলার কুয়াকাটা মাইটভাঙ্গা গ্রামে ১০ একর আয়তনের ভূমি নিয়ে ৬৬০ কোটি টাকা ব্যয়ে নির্মিত হয় এই দ্বিতীয় সাবমেরিন ক্যাবল ল্যান্ডিং স্টেশনটি। প্রকল্পটির কাজ সমাপ্তির পর ২০১৭ সালের মার্চ মাস থেকে পরীক্ষামূলকভাবে ইন্টারনেট ব্যবহার শুরু হয়। গভীর সাগরের নিচ দিয়ে ইউরোপ থেকে সিঙ্গাপুর হয়ে ২৫ হাজার কিলোমিটার দীর্ঘ ক্যাবল লাইন বঙ্গোপসাগরের উপকূলে হয়ে কুয়াকাটার এই স্টেশনের সাথে সংযোগ স্থাপন করা হয়। এই ইন্টারন্যাশনাল ইন্টারনেট গেটওয়ে (আইআইজি)-র মাধ্যমে ১৫শ’ গিগাবাইট পার সেকেন্ড ডাটা আদার প্রদান করা হয়ে থাকে।  আরো দেখুন  সাবমেরিন কমিউনিকেশন্স কেবল  বাংলাদেশ কমিউনিকেশন স্যাটেলাইট কোম্পানী লিমিটেড  বাংলাদেশ হাই-টেক পার্ক কর্তৃপক্ষ  বাংলাদেশ সাবমেরিন কেবল কোম্পানী লিমিটেড  তথ্যসূত্র   বহিঃসংযোগ   বিএসসিসিএল-এর সরকারি ওয়েবসাইট  বিষয়শ্রেণী:বাংলাদেশ সাবমেরিন কেবল কোম্পানী লিমিটেড বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:টেলিযোগাযোগ যন্ত্রপাতি বিষয়শ্রেণী:বাংলাদেশে টেলিযোগাযোগের ইতিহাস বিষয়শ্রেণী:কলাপাড়া উপজেলা বিষয়শ্রেণী:পটুয়াখালী জেলার ভবন ও স্থাপনা
থাম্ব|দ্রুত-অনুসন্ধান অ্যালগরিদমের উদাহরণ কম্পিউটার বিজ্ঞানে অনুসন্ধান অ্যালগোরিদম () বলতে এমন এক ধরনের অ্যালগোরিদমকে বোঝায়, যা কোন একটি সমস্যাকে ইনপুট হিসেবে নেয় এবং অনেকগুলি সম্ভাব্য সমাধানের মধ্য থেকে একটি সমাধান আউটপুট দেয়। কম্পিউটার বিজ্ঞানীদের অধীন বেশির ভাগ সমস্যা-সমাধানমূলক অ্যালগোরিদম কোন না কোন ধরনের অনুসন্ধান অ্যালগোরিদম।  কোন সমস্যার সমস্ত সম্ভাব্য সমাধানের সেটকে অনুসন্ধান জগৎ (search space) বলা হয়। বিচারবুদ্ধিহীন, সরল (Brute-force or "naïve"/uninformed) অনুসন্ধান অ্যালগোরিদমগুলি অনুসন্ধান জগতের মধ্যে সরলতম পদ্ধতিটি প্রয়োগ করে। অন্যদিকে তথ্যাভিজ্ঞ (informed) অনুসন্ধান অ্যালগোরিদমগুলি অতীত সাফল্য-ব্যর্থতার অভিজ্ঞতা (heuristics) কাজে লাগিয়ে অনুসন্ধানের সময় যাতে কম লাগে, সেই চেষ্টা করে।   তালিকা   রৈখিক অনুসন্ধান  বাইনারি অনুসন্ধান  ব্রেডথ ফার্স্ট সার্চ  ডেপথ ফার্স্ট সার্চ  আই-স্টার সার্চ    বিষয়শ্রেণী:অ্যালগোরিদম
মোহাম্মদ আব্বাস আফ্রিদি (জন্ম ৫ এপ্রিল ২০০১) একজন পাকিস্তানি ক্রিকেট খেলোয়াড় যিনি করাচি কিংস এবং পাকিস্তান জাতীয় ক্রিকেট দলের হয়ে খেলেন। ১২ জানুয়ারি ২০২৪-এ, তিনি নিউজিল্যান্ডের বিপক্ষে পাকিস্তান জাতীয় ক্রিকেট দলের হয়ে আন্তর্জাতিক ক্রিকেটে অভিষেক করেন।  প্রারম্ভিক জীবন এবং পরিবার ৫ এপ্রিল ২০০১ সালে পেশোয়ারে আব্বাস আফ্রিদির জন্ম। তিনি পাকিস্তানের প্রাক্তন আন্তর্জাতিক ক্রিকেটার উমর গুলের ভাতিজা।  ঘরোয়া কর্মজীবন সেপ্টেম্বর ২০১৮-এ, আফ্রিদি ২০১৮–১৯ কায়েদ-ই-আজম ওয়ানডে কাপে হাবিব ব্যাংক লিমিটেডের হয়ে লিস্ট এ ক্রিকেটে অভিষেক করেন। অক্টোবর ২০১৮-এ, তিনি ২০১৮–১৯ কায়েদ-ই-আজম ট্রফিতে হাবিব ব্যাংক লিমিটেডের হয়ে প্রথম-শ্রেণীর ক্রিকেটে অভিষেক করেন। ডিসেম্বর ২০১৯-এ, ২০২০ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলে তাকে স্থান দেওয়া হয়। তিনি প্রতিযোগিতায় পাকিস্তানের হয়ে সর্বোচ্চ উইকেট শিকারী ছিলেন। অক্টোবর ২০২১-এ, শ্রীলঙ্কা সফরের জন্য পাকিস্তান শাহিন্স দলে তাকে স্থান দেওয়া হয়।  ফ্র্যাঞ্চাইজি কর্মজীবন  পাকিস্তান সুপার লিগ  ফেব্রুয়ারি ২০২১-এ, আফ্রিদি ২০২১ পিএসএলের জন্য করাচি কিংসে যোগ দেন। পরের মাসে, তিনি দলের হয়ে তার টি২০ ম্যাচ অভিষেক করেন। ২০২৩ পিএসএলে আফ্রিদি সর্বোচ্চ উইকেট শিকারী ছিলেন, মুলতান সুলতান্সের প্রতিনিধিত্বকারী সতীর্থ ইহসানুল্লাহর চেয়ে এক উইকেট বেশি নিয়ে।  অন্যান্য লিগ ২০২৩ সালের গ্লোবাল টি২০ কানাডায় মন্ট্রিল টাইগার্সের দলে আফ্রিদিকে দলীয় সদস্যদের তালিকায় অন্তর্ভুক্ত করা হয় এবং ভ্যাঙ্কুভার নাইটসের বিপক্ষে হ্যাটট্রিকের জন্য প্রশংসিত হয়।  আন্তর্জাতিক কর্মজীবন ১২ জানুয়ারি ২০২৪-এ, আব্বাস আফ্রিদি নিউজিল্যান্ডের বিপক্ষে তার টি২০ আন্তর্জাতিক অভিষেক করেন এবং ৩৪ রানে ৩ উইকেট নেন। মে ২০২৪-এ, তাকে ২০২৪ আইসিসি পুরুষদের টি২০ বিশ্বকাপ প্রতিযোগিতা জন্য পাকিস্তানের দলে স্থান দেওয়া হয়।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:করাচি কিংসের ক্রিকেটার বিষয়শ্রেণী:মুলতান সুলতান্সের ক্রিকেটার বিষয়শ্রেণী:পেশাওয়ার থেকে আগত ক্রিকেটার বিষয়শ্রেণী:পশতুন ক্রিকেটার বিষয়শ্রেণী:আফ্রিদি জনগোষ্ঠী বিষয়শ্রেণী:২১শ শতাব্দীর পাকিস্তানি পুরুষ ক্রীড়াবিদ
এস নর্মদা (২২শে সেপ্টেম্বর ১৯৪২ - ৩০শে মার্চ ২০০৭) ছিলেন ভারতের কর্ণাটক থেকে একজন ভরতনাট্যম বিশেষজ্ঞ এবং শিক্ষক। তিনি জনপ্রিয়ভাবে গুরু নর্মদা নামে পরিচিত ছিলেন। তিনি সঙ্গীত নাটক আকাদেমি পুরস্কার, কর্ণাটক সঙ্গীত নৃত্য একাডেমি পুরস্কার, রাজ্যোৎসব প্রশস্তি এবং শান্তলা নাট্য শ্রী পুরস্কার সহ বেশ কয়েকটি পুরস্কার পেয়েছেন।   জীবনী  এস. নর্মদা কর্ণাটকের বেঙ্গালুরুতে ১৯৪২ সালের ২২শে সেপ্টেম্বর জন্মগ্রহণ করেন। তিনি ভি এস কৌশিকের কাছ থেকে নাচের প্রাথমিক প্রশিক্ষণ গ্রহণ করেন। তিনি কে পি কিত্তাপ্পা পিল্লাইয়ের একজন বিশিষ্ট শিষ্য ছিলেন এবং দুই দশকেরও বেশি সময় ধরে তাঁর অধীনে ভরতনাট্যমের তাঞ্জাভুর শৈলী অনুশীলন করেছিলেন।  নর্মদা তাঁর মায়ের স্মরণে ১৯৭৮ সালে বেঙ্গালুরুতে শকুন্তলা নৃত্য বিদ্যালয় শুরু করেছিলেন, তিনি ছিলেন ভরতনাট্যমের একজন চমৎকার শিক্ষক। অনেক জাতীয়ভাবে স্বীকৃত নৃত্যশিল্পীকে তিনি প্রশিক্ষণ দিয়েছেন। তাঁর শিষ্যদের মধ্যে রয়েছেন লক্ষ্মী গোপালস্বামী, মঞ্জু ভার্গবী, সত্যনারায়ণ রাজু, নিরুপমা রাজেন্দ্র, মালতী আয়েঙ্গার, প্রবীণ এবং অনুরাধা বিক্রান্ত।  ২০০৭ সালের ৩০শে মার্চ তারিখে কর্ণাটকের ব্যাঙ্গালোরে হৃদরোগে আক্রান্ত হয়ে ৬৪ বছর বয়সে নর্মদা মারা যান।   পুরস্কার ও সম্মাননা   ১। তিনি ২০০৬ সালে সঙ্গীত নাটক আকাদেমি পুরস্কার পুরস্কার পেয়েছিলেন। ২। ১৯৯৮ সালে তিনি পেয়েছিলেন কর্ণাটক সঙ্গীতা নৃত্য একাডেমি পুরস্কার। ৩। ১৯৯৬ সালে তিনি পেয়েছিলেন রাজ্যোৎসব প্রশস্তি পুরস্কার। ৪। ১৯৯২ সালে তিনি পেয়েছিলেনমাদ্রাজ মিউজিক একাডেমির শ্রেষ্ঠ শিক্ষক পুরস্কার। ৫। ২০০১ সালে কর্ণাটক সরকারের কাছ থেকে তিনি শান্তলা নাট্য শ্রী পুরস্কার পেয়েছিলেন। ৬। ক্যালিফোর্নিয়ার কর্ণাটক কালচারাল অ্যাসোসিয়েশন থেকে তিনি পেয়েছিলেন বেস্টো অ্যাওয়ার্ড।   তথ্যসূত্র   বিষয়শ্রেণী:ভারতীয় ধ্রুপদী নৃত্যের শিক্ষক বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:কর্ণাটকের নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:বেঙ্গালুরুর শিল্পী বিষয়শ্রেণী:ভরতনাট্যম নৃত্যশিল্পী বিষয়শ্রেণী:ভারতীয় নৃত্য শিক্ষক বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:২০০৭-এ মৃত্যু বিষয়শ্রেণী:১৯৪২-এ জন্ম
নকসং বোহাম ( – ১ ডিসেম্বর ২০১৯) ভারতের অরুণাচল প্রদেশের একজন রাজনীতিবিদ ছিলেন। তিনি অরুণাচল প্রদেশ বিধানসভা ও অরুণাচল প্রদেশ সরকারের মন্ত্রীসভার সদস্য ছিলেন।  জীবনী নকসং বোহাম ১৯৭৮ সালে জনতা পার্টির প্রার্থী হিসেবে নিয়াউসা কানুবারি বিধানসভা কেন্দ্রের বিধায়ক হিসেবে নির্বাচিত হন। এরপর, ১৯৮৪ সালে তিনি ভারতীয় জাতীয় কংগ্রেসের প্রার্থী হিসেবে উক্ত বিধানসভা কেন্দ্রের বিধায়ক হিসেবে নির্বাচিত হন। এছাড়াও, তিনি ১৯৯০ ও ১৯৯৫ সালে কানুবারি থেকে অরুণাচল প্রদেশ বিধানসভার বিধায়ক হিসেবে নির্বাচিত হয়েছিলেন। তিনি অরুণাচল প্রদেশ সরকারের বন, শিল্প, পঞ্চায়েত, আইএফসিডি, টেলিযোগাযোগ, অর্থনীতি ও পরিসংখ্যান প্রতিমন্ত্রীর পদও অলংকৃত করেছিলেন।  নকসং বোহাম ২০১৯ সালের ১ ডিসেম্বর ক্যান্সারে আক্রান্ত হয়ে ৭১ বছর বয়সে প্রয়াত হন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় রাজনীতিবিদ বিষয়শ্রেণী:ভারতে ক্যান্সারে মৃত্যু বিষয়শ্রেণী:অরুণাচল প্রদেশ বিধানসভার সদস্য ১৯৭৮-১৯৮০ বিষয়শ্রেণী:অরুণাচল প্রদেশ বিধানসভার সদস্য ১৯৮৪-১৯৯০ বিষয়শ্রেণী:অরুণাচল প্রদেশ বিধানসভার সদস্য ১৯৯০-১৯৯৫ বিষয়শ্রেণী:অরুণাচল প্রদেশ বিধানসভার সদস্য ১৯৯৫-১৯৯৯ বিষয়শ্রেণী:অরুণাচল প্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:জনতা পার্টির রাজনীতিবিদ বিষয়শ্রেণী:অরুণাচল প্রদেশের রাজ্য মন্ত্রিপরিষদের মন্ত্রী
লবি হল আল জাজিরা দ্বারা নির্মিত ডকুমেন্টারিগুলির একটি সিরিজ যা যুক্তরাজ্য  এবং মার্কিন যুক্তরাষ্ট্রে ইসরায়েল লবির প্রভাব এবং বিডিএস আন্দোলনের সাথে তাদের সম্পর্ক নিয়ে তদন্ত করে।  তথ্যসূত্র   বহিঃসংযোগ  The Lobby  IMDB - The Lobby  IMDB - the Lobby - USA বিষয়শ্রেণী:রাজনৈতিক টেলিভিশন ধারাবাহিক বিষয়শ্রেণী:যুক্তরাজ্যের রাজনৈতিক প্রচার গোষ্ঠী বিষয়শ্রেণী:শ্রমিক দল (যুক্তরাজ্য) বিষয়শ্রেণী:আল জাজিরা
নেষবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের অঞ্চল৷ এর দক্ষিণ দক্ষিণ-পূর্ব দিকে রয়েছে যথাক্রমে এম জি রামচন্দ্রন নগর, কলাজ্ঞ করুণানিধি নগর ও আদিয়ার নদী, পশ্চিম দিকে রয়েছে রামাপুরম,https://roofandfloor.thehindu.com/localities/chennai/ramapuram/ উত্তর দিকে রয়েছে বৃকমবক্কম ও পূর্ব দিকে রয়েছে অশোকনগর৷  পরিবহন নেষবক্কমের নিকটবর্তী বাস টার্মিনাসটি কে কে নগরে এবং নিকটবর্তী বাসস্ট্যান্ডটি নেহেরুনগরে অবস্থিত৷ চেন্নাই এমটিসি বাস পরিষেবার দ্বারা এখান থেকে ব্রডওয়ে, মুঘলীবক্কম, বড়পালনি, বেসান্তনগর, তাম্বরম, কোয়মবেড়ু প্রভৃৃতি স্থানে যাবার বাস সহজলভ্য৷http://www.onefivenine.com/india/villages/Chennai/Chennai/Nesapakkam নগরোন্নয়নের সাথে সাথে পরিবহন বৃদ্ধি পেলে আন্না সালাই, মুনুস্বামী সালাই জংশনে দুর্ঘটনার প্রবণতা বাড়তে থাকলে বৃহচ্চেন্নাই পুরনিগমের উচ্চপদস্থদের তৎপরতায় ২০১৯ খ্রিস্টাব্দের মে মাসে নেষবক্কম জংশনের প্রস্থ বৃৃৃদ্ধির প্রস্তাব ওঠে৷https://www.thehindu.com/news/cities/chennai/nesapakkam-intersection-has-to-be-widened/article27194259.ece/amp/  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি